2 JEDLIK 



megfordítni is leliet, és másik lapjukat is hasonló dörzsölés alá 

 venni. Dörzsölés után mindegyik aczélrud végeire egy zárvas 

 helyeztetvén, magok a rudak egymástól elválasztatnak, és az egy- 

 nevű vagy egyjegyű sarkaikkal összeillesztetnek , hogy hatásukat 

 egymással összhangzóan gyakorolhassák. — Ezen delej ezési mód 

 kisebb aczélrudaknál igen alkalmas , de a nagyobbaknál kevésbé 

 ajánlható; mert a dörzsölő delej, miként kényelemmel kezeltet- 

 hessék, nem lehet akkora nagyságú és erejű, hogy a nagy aczélrud 

 delejességét a lehető legnagyobb mértékben fölébreszthesse. 



A nagyobb aczélrudaknál kielégítőbb a dörzsölés által eszközölt 

 delejezés-eredmény , ha N és S jegyű végeik egy olyféle delejtár 

 (magnetisches Magazin) ellenkező jegyű sarkaival tétetnek érint- 

 kezésbe , milyenek a nagyobbszerű delejvillanygépek főrészét al- 

 kotják, s azután egy mérsékelt nagyságú delej sarkaival a már 

 elmondott modorban dörzsöltetnek (3. ábra). 



Ezen ámbátor leghathatósb dörzsölési módok által létrehoz- 

 ható delejesség szerény alárendeltségben áll ahoz , melynek esz- 

 közlési módja Angolhonban már 1826-ban találtatott föl Stur- 

 geon által, de a száraz földön csak 1830-ban lőn ismeretessé, mi- 

 után Pfaff által Kiéiben és Moll által Utrechtben közzététe- 

 tett. S t u r g e n t. i. egy puha vas henger körül vastag rézhuzalt 

 sokszor a módon körültekerintvén, hogy az egyes tekerintések 

 mind egymástól, mind a vashengertől elszigetelve legyenek, és 

 rajta egy mérsékelt nagyságú horganyrézelem villanyfolyamát 

 vezetvén azt oly erélyű delejjé varázsolta, minőt az addig leghat- 

 hatósabb delejezési módok alkalmazásával létre hozni nem vala 

 lehetséges, és így az úgy nevezett villanydelejeknek föl- 

 találója lön. Ezen találmány minden csodálatra méltó eredménye 

 mellett huzamosb idő lefolyása alatt csak csekély befolyással volt 

 az állandó erős delejek eszközlésére. Ugyanis azon meglepő erős- 

 ségű delej erő , melyet általa létesíthetni, csak ideiglenes, s csak 

 addig tart , míg a huzaltekercsen vezetett villanyfolyam meg nem 

 szakíttatik ; a puha vas vagy puha aczél t. i. a delejesség megtar- 

 tására szükséges fékező erővel nem bírván, a delejező oknak meg- 

 szűntével azonnal elveszíti delejességét. A megkeményített és na- 

 gyobb tömegű aczélrud pedig fékező erejénél fogva a villanyfolya- 

 mot vezető huzaltekercs delejező hatásának annyira ellenszegül, 

 hogy a benne kifejlesztett delejerö igen jelentéktelen. Minden 



